[bookmark: _GoBack]Na osnovu člana 29 stav 2, člana 32 i člana 35 stav 1 Zakona o državnoj imovini („Sl. list Crne Gore“, broj 21/09 i 40/11), člana 38 stav 1 tačka 9, člana 58 stav 1 tačka 1 i tačka 2 Zаkоnа о lоkаlnој sаmоuprаvi („Sl. list CG“, br. 2/18 i 34/19), člana 36 stav 1 tačka 9, člana 39 i člana 40 Statuta Opštine Mojkovac ("Sl. list CG - opštinski propisi", broj 29/18), i zahtjeva Ministarstva ekonomije - Vlade Crne Gore broj 0050303-302/20-112/3 od 12. februara 2020. godine, Skupština opštine Mojkovac, na śednici održanoj __. marta 2020. godine, donijela je 
                                       
Odluku o vraćanju prava raspolaganja na nepokretnostima 
Vladi Crne Gore bez naknade

Član 1

Vrši se vraćanje prava raspolaganja Vladi Crne Gore bez naknade, radi ostvarivanja javnog interesa u skladu sa Elaboratom originalnih terenskih podataka o izvršenim radovima na terenu broj 34 od 4. septembra 2017. godine i Elaboratom originalnih terenskih podataka o izvršenim radovima na terenu broj 35 od 4. septembra 2017. godine, urađeni od strane d.o.o. Geoengineering iz Podgorice, koji su ovjereni od strane Uprave za nekretnine Crne Gore,  na sljedećim nepokretnostima:

- dio katastarske parcele broj 1095 i to:
* katastarska parcela broj 1095/1, po kulturi nekategorisani putevi, površine 1618 m2, LN broj 101, KO Mojkovac i
* katastarska parcela broj 1095/2, po kulturi nekategorisani putevi, površine 37 m2, LN broj 101, KO Mojkovac;

- dio katastarske parcele broj 468/1, po kulturi nekategorisani put, površine 224 m2, LN broj 101, KO Mojkovac;
- dio katastarske parcele broj 468/2, po kulturi nekategorisani put, površine 104 m2, LN broj 101, KO Mojkovac;
- dio katastarske parcele broj 468/4, po kulturi nekategorisani put, površine 3 m2, LN broj 101, KO Mojkovac;
- dio katastarske parcele broj 468/5, po kulturi nekategorisani put, površine 19 m2, LN broj 101, KO Mojkovac;
- dio katastarske parcele broj 487, po kulturi potok, površine 5 m2,  LN broj 102, KO Mojkovac; 
- dio katastarske parcele broj 1740, po kulturi nekategorisani put, površine 64 m2, LN broj 255, KO Bjelojevići;
- dio katastarske parcele broj 1738, po kulturi nekategorisani put, površine 414 m2, LN broj 255, KO Bjelojevići;
- dio katastarske parcele broj 1737, po kulturi nekategorisani put, površine 1864 m2, LN broj 255, KO Bjelojevići;
- katastarska parcela broj 1752, po kulturi nekategorisani put, površine 6584 m2, LN broj 255, KO Bjelojevići;
- katastarska parcela broj 1749, po kulturi nekategorisani put, površine 1949 m2, LN broj 255, KO Bjelojevići;
- katastarska parcela broj 1736, po kulturi nekategorisani put, površine 16733 m2, LN broj 255, KO Bjelojevići;
- katastarska parcela broj 1676, po kulturi tekuće vode, površine 99157 m2, LN broj 255, KO Bjelojevići.


Član 2
	Daje se saglasnost Predśedniku Opštine Mojkovac za zaključenje ugovora o vraćanju prava raspolaganja Vladi Crne Gore bez naknade, na nepokretnostima iz člana 1 ove odluke.

Član 3
Ova Odluka stupa na snagu osmog dana od dana objavljivanja u „Službenom listu Crne Gore –opštinski propisi“.

OBRAZLOŽENJE

Pravni osnov za donošenje ove odluke sadržan je u članu 29 stav 2, Zakona o državnoj imovini („Sl. list Crne Gore“, broj 21/09 i 40/11), kojim je predviđeno da nepokretnim i pokretnim stvarima i drugim dobrima u državnoj imovini, na kojima određena svojinska ovlašćenja vrši Opština, raspolaže nadležni organ Opštine u skladu sa ovim zakonom i statutom.
Pravni osnov za donošenje ove odluke sadržan je u članu 32 Zakona o državnoj imovini („Sl. list Crne Gore“, broj 21/09 i 40/11), kojim je predviđeno da se o raspolaganju i razmjeni stvari i drugih dobara iz imovine Crne Gore, imovine opštine i javne službe zaključuje ugovor u pisanoj formi.
Pravni osnov za donošenje ove odluke sadržan je u članu 35 stav 1 Zakona o državnoj imovini („Sl. list Crne Gore“, broj 21/09 i 40/11), kojim je predviđeno da:
“Ukoliko je određena nepokretnost, kojom raspolaže opština, potrebna za ostvarenje javnog interesa Crne Gore, opština je dužna da na zahtjev Vlade tu nepokretnost vrati na raspolaganje Crnoj Gori, bez naknade.”
Pravni osnov za donošenje ove odluke sadržan je i u članu 38 stav 1 tačka 9 Zakona o lokalnoj samoupravi („Sl. list CG“, br. 2/18 i 34/19) kojim je propisano da Skupština opštine raspolaže nepokretnom imovinom, osim u slučajevima otuđenja imovinskih prava na nepokretnostima neposrednom pogodbom, utvrđenim zakonom kojim se uređuje državna imovina, što je u saglasnmosti sa članom 58 stav 1 tačka 1 i tačka 2  istog zakona, đe je predviđeno da predśednik Opštine predstavlja i zastupa Opštinu kao i da predlaže propise i druge akte koje donosi Skupština, a u ovom slučaju odluku.
	Pravni osnov za donošenje ove odluke sadržan je i u članu 36 stav 1 tačka 9 Statuta opštine Mojkovac („Sl. list Crne Gore - opštinski propisi“, broj 29/18) kojim je predviđeno da Skupština opštine raspolaže nepokretnom imovinom, osim u slučajevima otuđenja imovinskih prava na nepokretnostima neposrednom pogodbom, što je u saglasnosti sa članom 39 i članom 40 Statuta koji predviđaju da Skupština opštine u vršenju poslova iz svoje nadležnosti donosi pored ostalih akata i odluke, dok pravo predlaganja odluka, drugih propisa i opštih akata pored ostalih ima i predśednik Opštine. 
	Zaključcima Vlade Crne Gore broj 07-7988 od 19. decembra 2019. godine i broj 07-202 od 6. februara 2020. godine, određene su nepokretnosti na kojima Opština Mojkovac ima pravo raspolaganja, a koje je potrebno vratiti državi Crnoj Gori u skladu sa članom 35 stav 1 Zakona o državnoj imovini.
	Zahtjevom Ministarstva ekonomije - Vlade Crne Gore broj 0050303-302/20-112/3 od 12. februara 2020. godine, navedene su sve nepokretnosti za koje je neophodno vraćanje prava raspolaganja sa Opštine Mojkovac na državu Crnu Goru radi realizacije upisa zabilježbe tereta postojanja zaključenog ugovora o koncesiji za izgradnju malih hidroelektrana na vodotoku Bjelojevićka rijeka od 22. marta 2017. godine, kod nadležne Uprave za nekretnine PJ Mojkovac u skladu sa Elaboratom originalnih terenskih podataka o izvršenim radovima na terenu broj 34 od 4. septembra 2017. godine i Elaboratom originalnih terenskih podataka o izvršenim radovima na terenu broj 35 od 4. septembra 2017. godine, urađeni od strane d.o.o. Geoengineering iz Podgorice, koji su ovjereni od strane Uprave za nekretnine Crne Gore.
	U navedenom zahtjevu Ministarstva ekonomije istačeno je da se vraćanjem prava raspolaganja na nepokretnostima iz ove odluke ostvaruje javni interes u smislu izgradnje energetskog objekta za proizvodnju električne energije.
S obzirom na sve gore navedeno, predlažemo da Skupština opštine Mojkovac usvoji predloženu odluku.
OPŠTINA MOJKOVAC

SEKRETARIJAT ZA FINANSIJE, IMOVINU I EKONOMSKI RAZVOJ
2

